b'\n_START_ARTICLE_\nKijevas\n_START_SECTION_\nPavadinimo kilm\xc4\x97\n_START_PARAGRAPH_\nRemiantis \xe2\x80\x9ePasakojimas apie praeities metus\xe2\x80\x9c (sen. rus. \xd0\x9f\xd0\xbe\xd0\xb2\xd1\xa3\xd1\x81\xd1\x82\xd1\x8c \xd0\xb2\xd1\x80\xd0\xb5\xd0\xbc\xd1\xa7\xd0\xbd\xd1\x8c\xd0\xbd\xd1\x8b\xd1\x85\xd1\x8a \xd0\xbb\xd1\xa3\xd1\x82\xd1\x8a, ukr. \xd0\x9f\xd0\xbe\xd0\xb2\xd1\x96\xd1\x81\xd1\x82\xd1\x8c \xd0\xb2\xd1\x80\xd0\xb5\xd0\xbc\xd0\xb5\xd0\xbd\xd0\xbd\xd0\xb8\xd1\x85 \xd0\xbb\xd1\x96\xd1\x82) metra\xc5\xa1\xc4\x8diu, Kijevo pavadinimas kildinamas i\xc5\xa1 polian\xc5\xb3 genties kunigaik\xc5\xa1\xc4\x8dio Kyjaus vardo\xc2\xa0\xe2\x80\x93 vieno i\xc5\xa1 trij\xc5\xb3 legendini\xc5\xb3 broli\xc5\xb3, 482\xc2\xa0m. \xc4\xafk\xc5\xabrusi\xc5\xb3 Kijev\xc4\x85.\n_START_SECTION_\nGeografija\n_START_PARAGRAPH_\nKijevas\xc2\xa0\xe2\x80\x93 miestas Ryt\xc5\xb3 Europoje, i\xc5\xa1sid\xc4\x97st\xc4\x99s abiejuose Dniepro up\xc4\x97s krantuose.\n_START_SECTION_\nEkonomika\n_START_PARAGRAPH_\nKijevas\xc2\xa0\xe2\x80\x93 svarbus Ukrainos pramoninis centras. Kijeve yra aviacinis mokslo-techninis kompleksas \xe2\x80\x9eAntonov\xe2\x80\x9c, kuriame gaminami did\xc5\xbeiausi ir galingiausi pasaulyje orlaiviai Antonov An-225.\n_START_SECTION_\nTransportas\n_START_PARAGRAPH_\nKijevas\xc2\xa0\xe2\x80\x93 vienas stambiausi\xc5\xb3 Ukrainos transporto mazg\xc5\xb3. Miesto tranporto sistem\xc4\x85 sudaro 2 oro uostai, up\xc4\x97s uostas, gele\xc5\xbeinkelis, automagistraliniai automobil\xc5\xb3 keliai, vie\xc5\xa1asis transportas (autobusai, troleibusai, tramvajai, metropolitenas).\n_START_SECTION_\nAutobusai ir troleibusai\n_START_PARAGRAPH_\nKijevo autobus\xc5\xb3 tinklas \xc4\xafkurtas 1925\xc2\xa0m. gruod\xc5\xbeio 10 d. \xc5\xa0iandien autobusai kursuoja 86 mar\xc5\xa1rutais, yra a\xc5\xa1tuoni autobus\xc5\xb3 parkai. Daugiausiai naudojamos transporto priemon\xc4\x97s: LAZ, Scania, Volvo._NEWLINE_Troleibus\xc5\xb3 tinklas Kijeve \xc4\xafkurtas, suteikus miestui Ukrainos TSR sostin\xc4\x97s status\xc4\x85, 1934\xc2\xa0m. Po II-ojo pasaulinio karo nuolat ple\xc4\x8diasi. \xc5\xa0iandien autobusai kursuoja 46 mar\xc5\xa1rutais, yra keturi troleibus\xc5\xb3 parkai. Pagrinde naudojamos transporto priemon\xc4\x97s: LAZ, JUMZ, Kyiv, \xc5\xa0koda._NEWLINE_Tiek autobus\xc5\xb3 tiek troleibus\xc5\xb3 parkas (transporto priemon\xc4\x97s) nuolat atnaujinamos.\n_START_SECTION_\nTramvajus\n_START_PARAGRAPH_\nKijevas buvo pirmas Rusijos imperijos miestas ir vienas i\xc5\xa1 pirm\xc5\xb3j\xc5\xb3 Europoje, kuriame buvo atidarytas tramvaj\xc5\xb3 tinklas. Pirmasis tramvajus prad\xc4\x97jo kursuoti 1892\xc2\xa0m. (linijos ilgis\xc2\xa0\xe2\x80\x93 1,5 km). 1978\xc2\xa0m. mieste buvo \xc4\xafrengta pirmoji TSRS greitojo tramvajo linija._NEWLINE_2005 metais Kijevo tramvajaus \xc5\xabk\xc4\xaf sudar\xc4\x97 509 vagonai; bendras b\xc4\x97gi\xc5\xb3 ilgis 258,3\xc2\xa0km. 2005\xc2\xa0m. po Potono tilto rekunstrukcijos tramvajaus tinklas buvo padalintas \xc4\xaf du skirtingus\xc2\xa0\xe2\x80\x93 d\xc4\x97\xc5\xa1iniojo ir kairiojo krant\xc5\xb3._NEWLINE_2000\xc2\xa0m. Kijeve buvo atidarytas nauajs greitojo tramvajaus tinklas, kur\xc4\xaf sudaro dvi linijos (bendras ilgis 18,5 km). 2007\xe2\x80\x932009\xc2\xa0m. planuojamas tinklo, transporto priemoni\xc5\xb3 atnaujinimas.\n_START_SECTION_\nFunikulierius\n_START_PARAGRAPH_\nKijevo funikulierius (keltuvas; ofc. Michailivo elektritrinis konotinis keltuvas). Prad\xc4\x97tas naudoti 1905\xc2\xa0m. gegu\xc5\xbe\xc4\x99. Kelio ilgis\xc2\xa0\xe2\x80\x93 222\xc2\xa0m, kalno statumas\xc2\xa0\xe2\x80\x93 18-20\xc2\xb0, greitis\xc2\xa0\xe2\x80\x93 2 m/s \xc5\xbemoni\xc5\xb3 talpumas vagone\xc2\xa0\xe2\x80\x93 100._NEWLINE_Tai tapo antrasis miestas Rusijos imperijoje, po Odesos, kuriame buvo \xc4\xafrengtas keltuvas.\n_START_SECTION_\nAutomobili\xc5\xb3 keliai\n_START_PARAGRAPH_\nPer miest\xc4\x85 driekasi ilgiausias europinio tinklo kelias\xc2\xa0\xe2\x80\x93 E40 (Kal\xc4\x97-Rideris); taip pat Kijevas sujungtas su kitais miestais greitkeliais: M01,M05E95 (su Odesa, Sankt Peterburgu), M07E373 (Kijevas-Liublinas).\n_START_SECTION_\nGele\xc5\xbeinkelis\n_START_PARAGRAPH_\nKijevas\xc2\xa0\xe2\x80\x93 svarbus gele\xc5\xbeinkelio mazgas. Centrin\xc4\x97 miesto gele\xc5\xbeinkelio stotis\xc2\xa0\xe2\x80\x93 \xe2\x80\x9eKijevas-Keleivinis\xe2\x80\x9c (\xd0\x9a\xd0\xb8\xd1\x97\xd0\xb2-\xd0\x9f\xd0\xb0\xd1\x81\xd0\xb0\xd0\xb6\xd0\xb8\xd1\x80\xd1\x81\xd1\x8c\xd0\xba\xd0\xb8\xd0\xb9). Mieste yra pagrindin\xc4\x97 Piet\xc5\xb3-Vakar\xc5\xb3 gele\xc5\xbeinkelio valdymo b\xc5\xabstin\xc4\x97._NEWLINE_I\xc5\xa1 Kijevo driekasi gele\xc5\xbeinkeliai 5 kryptimis; planuojamas Kijevo aplinkkelio statymas, kuris sujungt\xc5\xb3 galines metro stoteles.\n_START_SECTION_\nOro tranportas\n_START_PARAGRAPH_\nKijevui priskiriami du oro uostai: Kijevo \xc5\xbdulijan\xc5\xb3 tarptautinis oro uostas, ir 29\xc2\xa0km nuo miesto \xc4\xaf rytus nutol\xc4\x99s Boryspilio tarptautinis oro uostas.\n_START_SECTION_\nVandens tranportas\n_START_PARAGRAPH_\nKijevo up\xc4\x97s uostas ant Dniepro buvo pastatytas 1897\xc2\xa0m. Sovietme\xc4\x8diu buvo vykdomi tiek krovininiai perve\xc5\xbeimai, tiek ir keleiviniai (priemies\xc4\x8di\xc5\xb3 ir tolimojo susisiekimo), ta\xc4\x8diau dabar tokiems perve\xc5\xbeimams tapus nerentabiliems, vykdomi tik turistin\xc4\x97s ir pramogin\xc4\x97s kelion\xc4\x97s upe.\n_START_SECTION_\nKita\n_START_PARAGRAPH_\nKijevas\xc2\xa0\xe2\x80\x93 \xc5\xbealias miestas, gars\xc4\x97jantis ka\xc5\xa1tonais. Mieste yra du botanikos parkai, centre \xc4\xafsik\xc5\xabr\xc4\x99s Kijevo zoologijos sodas.'